Andreas Nygaard (langrennsløper)

Andreas Nygaard (født 1990) er en norsk langrennsløper som representerer Burfjord IL og Team Ragde Charge. Nygaard er oppvokst i Talvik og Burfjord, og er nå bosatt i Bodø, dit han flyttet i 2025. 

Han har vunnet Birkebeinerrennet fem ganger (2018, 2022, 2023, 2024, 2025), og Vasaloppet to ganger (2018, 2022). Han er tidenes mestvinnende herreløper i Ski Classics, med 21 seire per 6. mai 2025. Han er sammen med Petter Eliassen og Anders Aukland den eneste som har vunnet Marcialonga, Jizerská padesátka, Vasaloppet og Birkebeinerrennet. Han har i tillegg vunnet Ski Classics sammenlagt (gul trøye) ved tre anledninger (2019, 2020 og 2022).

Han vant Vasaloppet, Birkebeinerrennet og Ylläs–Levi Ski Marathon i 2018, og i 2019 vant han La Diagonela, Jizerská padesátka og Ylläs–Levi Ski Marathon, og vant Ski Classics sammenlagt både i  2018/19 og 2019/20. Han vant Vasaloppet, Birkebeinerrennet og Ski Classics sammenlagt i 2022. Han har vunnet verdens lengste skirenn, Nordenskiöldsloppet (220 km) tre år på rad (2017–2019).

 Idrettskarriere 
 2009–11 
Nygaard kom på annenplass i klassen G19-20 i Reistadløpet i 2010. Han kom på fjerdeplass på sprintenNorges skiforbund - NM junior sprint Tolga 2010, besøkt 10. januar 2016. og 50.-plass på 20 km klassisk i klassen M19/20 i Junior-NM på ski 2010 i Stryn, og i NM på ski 2011 kom han på 42.-plass på 50 km fellesstart. I Norgescupen i langrenn 2010/11 endte han på 81.-plass i seniorklassen og 31.-plass i U23-klassen.Norges skiforbund - Spar Cup Langrenn 2010-2011 , besøkt 6. januar 2017.

 2011/12 
Han vant sitt første FIS-renn 11. november 2011, da han vant sprinten i Muonio i Finland, og han vant Kvaløya Skimaraton i februar 2012.Langrenn.com - Seier til Nygaard på Kvaløya, besøkt 6. januar 2017. I NM på ski 2012 kom han på 50.-plass på sprinten og 17.-plass på 50 km klassisk, fellesstart. Han deltok også i tre renn i Skandinavisk Cup 2011/12, men fikk ingen poeng i disse rennene.

I Norgescupen i langrenn 2011/12 kom han på 61.-plass i seniorklassen og 44.-plass i U23-klassen.Norges skiforbund - Statoil Norges Cup Langrenn 2011-2012 , besøkt 6. januar 2017. Han kom på 46.-plass i Birkebeinerrennet.

 2012/13 
I Skandinavisk Cup 2012/13 fikk han en 68.-plass på sprinten i Östersund som beste resultat, men han fikk ingen poeng denne sesongen. Han kom på 50.-plass på sprinten i NM på ski 2013 på Gåsbu, og 82.-plass på 30 km skiathlon, og i NM del 2 på Løten kom han på 38.-plass på 50 km. Han endte på 40.-plass på Birkebeinerrennet og 53.-plass i Vasaloppet.

Han kom på fjerdeplass på sprinten i NM på ski 2013 i Alta, men var beste U23-utøver, så han vant dermed NM-gull i U23-klassen.Altaposten - Gikk inn til NM-gull, besøkt 6. januar 2017. I Norgescupen i langrenn 2012/13 endte han på 46.-plass i seniorklassen og 23.-plass i U23-klassen, der han vant ett av løpene; NM-sprinten i Alta under NM telte også i norgescupen.Norges skiforbund - Statoil Norgescup Langrenn 2012-2013 , besøkt 6. januar 2017.

 2013/14 
I Skandinavisk Cup 2013/14 fikk Nygaard 100 poeng, og endte på 33.-plass. Han beste enkeltplassering var sjetteplass på sprint i Meråker. Han kom på 28.-plass på 15 km og 39.-plass på 30 km skiathlon i NM på ski 2014, og i NM del 2 kom han på 42.-plass på femmila. Han sanket til sammen 81 poeng i Norgescupen i langrenn 2013/14, og endte med det på 30.-plass. I mars 2014 debuterte han i Verdenscupen i langrenn 2013/14, da han deltok på sprinten i Drammen.

Han gikk inn til sjetteplass i Vasaloppet 2014, 17 sekunder bak vinneren John Kristian Dahl. På slutten av sesongen gikk han fra Team Veidekke Nord-Norge til Team Centric.

 2014/15 
Nygaard deltok i sin første Ski Classics-sesong i sesongen 2014/15. Her kom Team Santander på tredjeplass i prologen La Sgambeda, og han kom på niendeplass i König Ludwig Lauf. Til sammen endte han på annenplass i sprintcupen, bak Øystein Pettersen, og han kom på fjerdeplass i ungdomscupen, der Anders Høst vant. Sammenlagt i Ski Classics 2014/15 kom han på 17.-plass med 316 poeng.

 2015/16 
I Ski Classics 2015/16 fikk han til sammen 534 poeng, og endte på tolvteplass. Han vant sprintcupen, med 410 poeng. Han deltok i tre av rennene i Worldloppet denne sesongen, og fikk niendeplass i Jizerská Padesatka i Tsjekkia som beste plassering. I Worldloppet 2016 sammenlagt kom han på 47.-plass med 26 poeng. Han kom på tiendeplass i Birkebeinerrennet 2016.

 2016/17 
Vasaloppet China var for første gang et løp i Ski Classics i sesongen 2016/17. Nygaard vant Vasaloppet China i januar 2017, med tiden 2:11:35,3, og han vant også Kaiser Maximilian Lauf 2017. I februar kom han på femteplass i Toblach-Cortina, og han kom på andreplass i Ylläs–Levi Ski Marathon i april. Den 15. april 2017 vant han Nordenskiöldsloppet, som er verdens lengste skirenn, med 220 km. Han slo Øyvind Moen Fjeld med to sekunder, og vant med tiden 11:48,7.Dagbladet.no - Nygaard vant verdens lengste skirenn, besøkt 15. april 2017. Han kom på tredjeplass sammenlagt i Ski Classics denne sesongen, bak Tord Asle Gjerdalen og Petter Eliassen, med 1312 poeng. Han vant sprintcupen med 281 poeng, og Team LeasePlan kom på fjerdeplass i lagkonkurransen med 3804 poeng.

 2017/18 
Nygaard vant Pilgrimsloppet i Lofsdalen 2018. I Ski Classics 2017/18 vant han fire av rennene; La Sgambeda, Vasaloppet, Birkebeinerrennet og Ylläs–Levi Ski Marathon. Han kom dermed på andreplass sammenlagt, bak Tord Asle Gjerdalen. Han kom på tredjeplass i sprintcupen og fjerdeplass i klatrecupen, men vant Visma Nordic Trophy. Laget hans, Team Santander, vant også lagkonkurransen. 

 2018/19 
Han vant La Diagonela, Jizerská padesátka og Ylläs–Levi Ski Marathon denne sesongen, og kom på andreplass i Birkebeinerrennet og Marcialonga. Han vant Ski Classics 2018/19 sammenlagt for første gang, og han vant delkonkurransen Visma Nordic Trophy. Han kom på andreplass i sprintcupen og Visma Alp Trophy, og kom på fjerdeplass i klatrecupen. Han gikk for Team Ragde Eiendom denne sesongen, som kom på andreplass i lagkonkurransen, bak Team Koteng.

 2019/20 
Han vant Ski Classics 2019/20 sammenlagt etter seire i Toblach–Cortina og Jizerská padesátka.

 2020/21 
I La Diagonela i januar 2021 fikk han frostskader, og sesongen 2021 ble ødelagt.

 2021/22 
Nygaard vant Jizerská padesátka, Vasaloppet og Birkebeinerrennet. Han var klar som vinner av Ski Classics 2021/22 allerede før det siste rennet.

 Referanser 

 Eksterne lenker 

  Visma Ski Classics - Andreas Nygaard 
  XC Ranking - Andreas Nygaard (arkivert versjon)
  Resultatoversikt hos Skidresultat.se (arkivert versjon)

Kategori:Norske langrennsløpere
Kategori:Langrennsløpere tilknyttet Birkebeinerrennet
Kategori:Langrennsløpere tilknyttet Vasaloppet
Kategori:Personer fra Kvænangen kommune